घर का सादा खाना लें, पाइल्स से बचे रहेंगे
रिम्स में ईएसीआरसिकॉन शुरू, डॉक्टरों ने दी सलाह
सिटीरिपोर्टर | रांची
एसोसिएशनऑफ कोलन एंड रेक्टल सर्जंस ऑफ इंडिया, ईस्ट जोन की दो दिवसीय कॉन्फ्रेंस (ईएसीआरसिकॉन) शुक्रवार को रिम्स में शुरू हुई। इसमें देश के जाने-माने डॉक्टर भाग ले रहे हैं। मुंबई के कोलोरेक्टल सर्जन और एसोसिएशन के पूर्व अध्यक्ष डॉ. शेखर सुराडकर ने दैनिक भास्कर से बातचीत में कहा कि पाइल्स मैन मेड डिजीज है। समय पर भोजन नहीं करने और पर्याप्त मात्रा में पानी नहीं पीने और फास्ट फूड लेने यह बीमारी होती है। इसलिए घर में मां या प|ी के हाथों बना खाना खाएं। बाजार की चीजें खाने से बचें। महिलाओं में पाइल्स की तकलीफ प्रेगनेंसी के बाद बढ़ जाती है। एेसा पेट का आकार बढ़ने से गुदा द्वार की मांसपेशियों पर दबाव बढ़ने से होता है। गुदा द्वार से खून निकलने पर तुरंत जांच कराएं। फल और हरी सब्जियों का सेवन अधिक करें।
6 मरीजों की सर्जरी हुई
डॉ.आरएस शर्मा ने बताया कि पहले दिन छह मरीजों के पाइल्स, भगंदर समेत अन्य बीमारियों के ऑपरेशन किए गए। सभी ऑपरेशन डॉ. शेखर सुराडकर, डॉ. प्रदीप शर्मा, डॉ. डीयू पाठक और मुंबई के डॉ. प्रवीण गोरे ने नई तकनीक से किया। डॉ. मार्शल केरकेट्टा, डॉ. मृत्युंजय मुंडू, डॉ. निशिथ एक्का, डॉ. अंजना गांधी, डॉ. अमृतेश समेत अन्य डॉक्टरों ने इसमें सहयोग किया। वर्कशॉप में डॉ. वीके जैन, डॉ. सतीश मिढ़ा आिद सहयोग कर रहे हैं।
hin_Deva hin_Deva bho_Deva hin_Deva hin_Deva hin_Deva